— Пазнаёмiлiся мы з ёй выпадкова. У 1997 годзе я надрукаваў у трох рэлiгiйных часопiсах Польшчы артыкул з просьбай аб дапамозе ў рэканструкцыi касцёла. Трапiўся гэты артыкул на вочы i Марыi Сапега. Вiдаць, на тое была воля Бога. I панi Марыя адгукнулася на просьбу. Яна i сама дапамагла нам з фiнансаваннем, i дамовiлася з Мiнiстэрствам культуры i мастацтва Польшчы аб выдаткаваннi сродкаў на рамонт касцёла. Калi б не яна, наўрад цi касцёл быў бы гэткiм, якiм ён стаў сёння.